**A Fodor József Iskolaegészségügyi Társaság**
**missziós nyilatkozata**

A Fodor József Iskolaegészségügyi Társaság 1966 óta működik a MOTESZ tagjaként, mint más szakmák képviselőit is befogadó tudományos társaság.

A társaságnak rendes, tiszteletbeli és pártoló tagjai vannak.

**Székhelye**: 1096 Budapest, Nagyvárad tér 2.
**Telefonszám:** 06-70-212-61-76
**E-mail:** fjit@omfi.hu, mezeie63@gmail.com
 **Feladataink:**

* Saját szakterületünkön belül elősegíteni az országos szintű szakmai-etikai, tudományos-, oktatási- és továbbképzési feladatok megvalósítását, kihangsúlyozva a gyermek populáció és az ifjúságegészségügyi ellátás prioritását.
* Az iskola- és ifjúságegészségügy területén hozzájárulni a szakmai színvonal emeléséhez és a tudományos eredmények gyakorlati alkalmazásához, az egészségpolitika alakításához és megvalósításához.
* Elősegíteni a tagság szakmai fejlődését, társadalmi tevékenységük és alkotó munkájuk kibontakozását.
* Biztosítani az oktatási-nevelési intézményekbe járó gyermekek, elsősorban preventív feladatokat tartalmazó ellátását, részt venni az egészségvédelmet szolgáló feladatokban és az egészséges életmódra nevelésben.

**Céljaink:**

* Továbbra is hatékonyan közreműködni az óvodákban, alap- és középfokú oktatási intézményekben és kollégiumokban nevelt és oktatott gyermekek egészséges szomatikus, mentális és szociális fejlődésének biztosításában, egészségük védelmében, fejlesztésében, valamint a krónikusan beteg, vagy fogyatékkal élő gyermekek integrációjának elősegítésében.
* Az egészségügyi ellátást végzők ismereteinek folyamatos korszerűsítése.
* Tartós és jó együttműködést kialakítani az iskolaegészségügyi szolgálat, a pedagógiai szakemberek és a szülők között.
* Tevékenységünket, elképzeléseinket Fodor József szellemi örökségének megfelelően megvalósítani